open-index/open-wikipedia-markdown huggingface dataset:
August Tammekann

**August Ferdinand Tammekann** (vuoteen 1921 **Jürgenson**; 14. syyskuuta 1894 Tallinna, Vironmaan kuvernementti – 23. helmikuuta 1959 Heinola) oli virolainen, myös Suomessa vaikuttanut  maantieteilijä. Tammekann toimi maantieteen professorina Tarton yliopistossa vuosina 1934–1940 ja Helsingin yliopistossa vuosina 1953–1959.

Tartossa sijaitseva, Alvar Aallon suunnittelema Villa Tammekann valmistui vuonna 1932 Tammekannin perheen kodiksi. Nykyään rakennuksessa toimii Turun yliopiston ja Tarton yliopiston yhteistyökeskus Granö-keskus, joka on nimetty Tarton yliopistossa maantieteen professorina toimineen suomalaisen maantieteilijän J. G. Granön mukaan.

August Tammekannin tytär oli kirjastonhoitaja Eeva-Maija Tammekann.

## Lähteet

## Aiheesta muualla
* August Tammekann : Pohjois-Viron törmärannikko, Helsingin Sanomat Viikkoliite, 23.07.1933, nro 30, s. 1, Kansalliskirjaston digitaaliset aineistot
Severine Niwemugizi

**Severine Niwemugizi** (s. 3. kesäkuuta 1956) on tansanialainen roomalaiskatolinen piispa. Hänet vihittiin papiksi Rulengen hiippakuntaan (vuodesta 2008 Rulenge–Ngara) 16. joulukuuta 1984 ja nimitettiin sen piispaksi 8. marraskuuta 1996. Piispaksi vihkiminen seurasi 16. helmikuuta 1997. Pääkonsekraattorina toimi Anthony Peter Mayalla, jota avustivat Paul R. Ruzoka ja Aloysius Balina.

## Lähteet
Paul R. Ruzoka

**Paul R. Ruzoka** (s. 1948) on tansanialainen roomalaiskatolinen arkkipiispa. Hänet vihki papiksi Kigoman hiippakuntaan Alphonse Daniel Nsabi 20. heinäkuuta 1975, ja hänet nimitettiin Kigoman piispaksi 10. marraskuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.

Ruzoka sai 25. marraskuuta 2006 nimityksen Taboran arkkipiispaksi, ja hänet asetettiin tähän virkaan 28. tammikuuta 2007.

## Lähteet
Protase Rugambwa

**Protase Rugambwa** (s. 31. toukokuuta 1960) on tansanialainen roomalaiskatolinen piispa. Hänet vihki papiksi Rulengen hiippakuntaan paavi Johannes Paavali II 2. syyskuuta 1990. Hän sai 18. tammikuuta 2008 nimityksen Kigoman piispaksi. Hänet vihki piispaksi 13. huhtikuuta 2008 Polycarp Pengo, jota avustivat Robert Sarah ja Paul R. Ruzoka.

## Lähteet
Cathal Brugha Barracks

**Cathal Brugha Barracks** () on Irlannin maavoimien varuskunta Rathminesissa Dublinissa. Se on samalla Irlannin asevoimien tärkein tukikohta, jossa on Itäisen maanpuolustusalueen esikunta sekä sota-arkisto.

## Historia
Varuskunta on perustettu vuosien 1810 ja 1815 välisenä aikana, jolloin sen nimenä on Portobello Barracks. Varuskunta sai alkuperäisen nimensä Sir Francis Draken panamalaisen Portobellon kaupungin ryöstön muistoksi. Se oli alkujaan ratsuväkivaruskunta, mutta sinne on sittemmin sijoitettu muitakin joukko-osastoja. Varuskunnan kirkko valmistui 1842 ja kanttiinialue 1868.

Vuoden 1916 kansannousussa ja Irlannin itsenäisyystaisteluissa varuskuntaan sijoitetut brittisotilaat osallistuivat tapahtumiin kaikkialla Dublinissa. Mellakoiden aikana kolme toimittajaa sai surmansa vartiokopin lähistöllä. Käskyn tulenavauksesta antanut Royal Irish Rifles -rykmentin komppanianpäällikkö kapteeni Bowen-Colthurst joutui sota-oikeuteen.

Irlantilaiset joukot vastaanottivat 17. toukokuuta 1922 varuskunnan, jolloin siitä tuli kansallisen armeijan komentajan kenraali Michael Collinsin päämaja. Varuskunta nimettiin 1952 Cathal Brughaksi vuoden 1916 kansannousun johtajan mukaan.

## Joukot
Varuskuntaan sijoitettiin ensimmäisenä 6th Dragoon Guards, johon kuuluivat seuraavat joukot: Royal Scots Fusiliers, Royal Munster Fusiliers, Durham Light Infantry, Middlesex Regiment, Wiltshire Regiment, Royal Inskilling Fusiliers ja Royal Irish Rifles. Irlannin vastaanotettua varuskunnan siihen oli sijoitettuna erilaisia maavoimien joukkoja.

Siitä tuli Itäisen maanpuolustusalueen esikunta 1994, ja kun Collins Barracksit suljettiin 1997, sinne sijoitettiin lisää joukkoja.
Hyvä elämä ja oikea käytös

**Hyvä elämä ja oikea käytös: Historiallinen johdatus moraalifilosofiaan** on Matti Häyryn vuonna 2002 ilmestynyt etiikan oppikirja. 

## Lähteet

## Aiheesta muualla
* Krister Talvinen: Hyvän elämän salaisuus . Tieteessä tapahtuu 4/2003. (PDF)
* Tapani Kilpeläinen: Historiatonta moraalifilosofian historiaa. Yliopisto 20/2002.
SS Dainty

**SS Dainty** oli Irlannin laivaston  vartioalus, joka valmistui 1918 Edward Finch and Companyltä Chepstow’sta telakkanumerolla 360 Britannian amiraliteetin hinaajaksi. 

## Palvelus
Britannian amiraliteetti luovutti aluksen 1922 Irlannin vapaavaltiolle, jossa se palveli vuoteen 1923 saakka laivaston vartioalusten lippulaivana. Se myytiin 1931 Soc. Cherbourgeoise de Remorquage et de Sauvetagelle Cherbourgiin Ranskaan, missä se sai nimen *SS Cherbourgeois No  1*. Alus nimettiin 1932 *SS Cherbourgeois No 2:ksi*. Se siirrettiin vielä samana vuonna Société Havraise de Transport et de Transitille Le Havreen, missä se sai nimen *SS Havraise No 3* ja edelleen syyskuussa Les Abeillesille nimellä *SS Abeille No 23*. Vuonna 1934 aluksen nimeksi tuli *SS Cherbourgeois No 5*.

Saksan laivasto pakko-otti aluksen 5. lokakuuta 1940 apumiinanraivaajaksi, jolloin se nimettiin *M 4223:ksi*. Alus nimettiin 7. kesäkuuta 1941 *M 4443:ksi*. Britannian kuninkaallisen laivaston moottoritorpedoveneet upottivat aluksen 15. kesäkuuta 1942 Cap Griz Nezin lähellä. Se nostettiin 1943. Alus upposi 20. lokakuuta 1943 kuljetettaessa telakalle.

## Lähteet
*
*

### Viitteet
Elämän ehdot

**Elämän ehdot: Bioetiikan, vapauden ja vastuun filosofiaa** on Heta Häyryn ja Matti Häyryn vuonna 1997 ilmestynyt kirjoituskokoelma, joka sisältää tekijöiden yhdessä tai erikseen tekemiä artikkeleita bioetiikkaan liittyvistä aiheista. Useimmat kokoelman kirjoitukset on julkaistu aiemmin muualla. 

## Lähteet

## Aiheesta muualla
* 
* Mikko Puttonen: Parantajat ja eetikot. Yliopisto 14/1997.
Original Album Classics

**Original Album Classics** on Mott the Hoople -yhtyeen vuonna 2009 julkaistu albumiboksi, joka sisältää yhtyeen viisi CBS Recordsin julkaisemaa albumia, mukaan lukien Mott the Hooplen raunioille syntyneen Mott-yhtyeen albumit *[[Drive On]]* ja *[[Shouting & Pointing]]*. Jokaiselle levylle on lisätty myös bonuskappaleita.

## Sisältö

*CD 1: Mott the Hoople: *[[All the Young Dudes]]* (1972)
*CD 2: Mott the Hoople: *[[Mott]]* (1973)
*CD 3: Mott the Hoople: *[[The Hoople]]* (1974)
*CD 4: Mott: *[[Drive On]]* (1975)
*CD 5: Mott: *[[Shouting & Pointing]]* (1976)

## Lähteet
Tryptamiinit

**Tryptamiineihin** kuuluviksi yhdisteiksi sanotaan yhdisteitä, jotka sisältävät tryptamiinin kemiallisen rakenteen. Tryptamiini on kasveissa, eläimissä ja sienissä luontaisesti esiintyvä myrkky. Tryptamiineja löytyy samaten useista kasvi-, eläin- ja sienilajeista, ja monet niistä ovat myrkyllisiä. Tryptamiini on biogeeninen amiini, jollaisia muodostuu elintarvikkeisiin pilaantumisen yhteydessä. 

Tryptamiinien perusrakenne on indoli, jonka 3-hiileen on kiinnittynyt etyyliamiiniryhmä.

Kasveissa tryptamiini toimii auksiini indoli-3-etikkahapon biosynteesin välivaiheena. Tryptamiinin kemiallisesti valmistettavia lukemattomia johdannaisia ja sukulaisaineita käytetään niin sanottuina design-huumeina, malliesimerkki tällaisesta aineesta on LSD. Myös luonnosta löytyviä tryptamiineja, kuten useissa sienilajeissa esiintyvää psilosybiiniä voidaan käyttää päihtymistarkoitukseen.

## Ihmiskehon tryptamiineja
Ihmiskehossa luontaisesti tuotettuihin tryptamiineihin kuuluvat muun muassa aivojen välittäjäaineet serotoniini ja melatoniini, joita keho metabolisoi tryptofaanista.

## Lähteet

## Aiheesta muualla
Mahdollisimman monen onnellisuus

**Mahdollisimman monen onnellisuus: Utilitarismin historia, teoria ja sovellukset** on Matti Häyryn vuonna 2001 ilmestynyt kirja utilitarismista. Kirjan verkkoversio on nykyään vapaasti ladattavissa Helsingin yliopiston kirjaston sivustolta. 

## Lähteet

## Aiheesta muualla
* Mikko Puttonen: Neuvoja vaikeisiin valintatilanteisiin. Yliopisto 18/2001.
Renatus Leonard Nkwande

**Renatus Leonard Nkwande** (s. 12. marraskuuta 1965) on tansanialainen roomalaiskatolinen piispa. Hänet vihittiin papiksi Mwanzan arkkihiippakuntaan 2. heinäkuuta 1995 ja nimitettiin Bundan hiippakunnan piispaksi 27. marraskuuta 2010. Piispaksi vihkiminen seurasi 20. helmikuuta 2011. Pääkonsekraattorina toimi Polycarp Pengo, jota avustivat Jude Thadaeus Ruwa'ichi ja Michael George Mabuga Msonganzila.

## Lähteet
Streptomysiini

**Streptomysiini** on antibioottilääke ja bakterisidi, jota *[[Streptomyces griseus]]* -maaperäbakteeri tuottaa. Streptomysiini oli ensimmäinen tehokas lääke tuberkuloosin hoidossa, mutta ei ole enää käytössä Suomessa. Viomysiini ja kanamysiini ovat samankaltaisia antibiootteja.

## Löytyminen
Streptomysiinin löysi vuonna 1943 Selman Waksman, joka sai aiheesta Nobelin palkinnon vuonna 1952. Hän löysi sen tutkimalla gramnegatiivisia bakteereita, joiden kasvuun penisilliini ei vaikuttanut.

## Vaikutustapa
Streptomysiini on bakteereja tappava ja niistä parhaiten tehoaa gramnegatiivisiin sauvabakteereihin, eräisiin stafylokokkeihin ja mykobakteereihin.

## Käyttö
Streptomysiiniä on annosteltu lähinnä ruiskeena lihakseen, joko sulfaattina taikka hydrokloridina. Lääke imeytyi elimistöön yleensä nopeasti. Sitä saatettiin annostella tuberkuloosin hoidossa, 1&nbsp;g eli 1&nbsp;000&nbsp;mg 2–3x/vko.

Pian löytymisensä jälkeen streptomysiiniä käytettiin ensisijaisena tbc-lääkkeenä, ja pitkään, ainakin 1970-luvulle saakka. Rifampisiinin löytymisen ja käyttöönoton jälkeen SM:sta tuli toissijainen lääkeaine tubin hoidossa, muun muassa *ototoksisuutensa* (lääke saattoi vaurioittaa kuulohermoa) johdosta. Streptomysiinia käytetään edelleen muun muassa muille antibiooteille resistenteissä tapauksissa. WHO on luokitellut streptomysiinin kriittisen tärkeäksi lääkeaineeksi.

## Sivuvaikutukset
Sivuvaikutuksia streptomysiini aiheuttaa varsinkin henkilöille, joilla on vajaatoiminen munuainen. Sivuvaikutuksiin kuuluvat muun muassa tasapainon häiriintyminen, munuaisvauriot, streptomysiiniallergia.

Samanaikainen lääkitys, joka estää pahoinvointia ja huimausta: se saattaa hidastaa streptomysiinin neurotoksisten sivuvaikutusten toteamista. Tähän lääkeaineryhmään kuuluu useita antihistamiineja ja neuroleptiryhmän lääkeaineita.

## Katso myös
*Aikajana antibiooteista

## Lähteet
* J. Wickström: *Tarttuvat taudit*,, s. 58. SHKS-WSOY 1970 (laitoksen 5. uudistettu painos)
* Ilmari Vartiainen, LääkeaineoppiiFarmakologia). Suom. Leena Tuuter, s. 233–234, SHKS-WSOY, 1960
* Tuomi-Alfering-Olli: *Lääkkeet ja niiden käyttö* s. 133–134, SHKS/WSOY, 1977 

### Viitteet

## Aiheesta muualla
*Medicina.fi: Streptomysiini  (pdf)
*PubChem: Streptomycin 
*DrugBank: Streptomycin 
*Kyoto Encyclopedia of Genes and Genomes (KEGG): Streptomycin 
*ChemBlink: Streptomycin
Punainen kirjekuori

**Punainen kirjekuori** () on kiinalaisessa kulttuurissa juhlapäivien ja muiden erityisten tapahtumien aikana jaettava rahalahja.

## Käyttö

Punaisia kirjekuoria jaetaan pääasiallisesti sosiaalisissa tilaisuuksissa ja perhetapahtumissa, kuten häissä ja juhlapäivinä kiinalaisena uutenavuotena. Kirjeiden punainen väri merkitsee onnea ja karkottaa pahoja henkiä. Perinteisten uskomusten mukaan kirjekuorien sisältämä rahasumma on yleensä parillinen, sillä parittomat luvut liittyvät hautajaisiin. Myös lukua neljä (四, *sì*) vältetään, sillä se kuulostaa liikaa kuolemaa tarkoittavalta sanalta 死, *sǐ*.

Häissä annettavan summan toivotaan kattavan järjestelyiden kulut ja osoittavan hyvää tahtoa hääparia kohtaan. Numeroa kahdeksan, joka kuulostaa samanlaiselta kuin kiinan sana onni, käytetään esimerkiksi rahasummissa $288 (pari + kaksi kertaa onnea) ja $388 (syntymä + kaksi kertaa onnea).

Kiinalaisen uudenvuoden aikana, enimmäkseen Etelä-Kiinassa, punaisia kirjekuoria antavat naimisissa olevat naimattomille, joista suurin osa on lapsia. Välttääkseen painavia kolikoita summa koostuu yleensä yksittäisestä setelistä — näin summaa on myös vaikeampi arvata ennen kirjekuoren avaamista.
Perinteeseen kuuluu laittaa kuoriin ainoastaan upouusia seteleitä, ja kunnioituksesta vastaanottajan tulee olla avaamatta kuorta sukulaisten nähdessä. Pohjois-Kiinassa kirjekuoria ei jaella, annetaan vain rahaa. Toisin kuin länsimaalaiset onnittelukortit, uudenvuoden alla annettuja punaisia kirjekuoria ei allekirjoiteta. Syntymäpäiväjuhlissa ja häissä jaettuihin kuoriin voi lisätä vapaaehtoisen lyhyen viestin ja allekirjoituksen.

Punaisia kirjekuoria annetaan myös muualla Itä-Aasiassa, ja se tunnetaan mm. kantoniksi nimellä *lai see*, min naniksi *ang pao*, vietnamiksi *lì xì* ja thaiksi *ang pow* (อั่งเปา). Koreassa ja Japanissa punaisten sijasta annetaan valkoisia kirjekuoria (koreaksi 세뱃돈 eli *sae bae don*, japaniksi お年玉 eli *otoshidama*).

## Alkuperä

Punaisen kirjekuoren alkuperä on hämärän peitossa. Yhden teorian mukaan vanhuksilla oli Qin-dynastian (1644–1912) aikana tapana pujottaa kolikoita punaiseen lankaan. Tätä rahaa kutsuttiin *pahoja henkiä karkottavaksi rahaksi* (), ja sen uskottiin suojelevan vanhuksia sairaudelta ja kuolemalta. *Yāsuì qián* korvattiin punaisilla kirjekuorilla, kun painokone kehitettiin ja punaisia kirjekuoria kutsutaan yhä joskus *yāsuì qiániksi*.

Legendan mukaan Song-dynastian (960–1279) aikana Chang-Chieu-nimistä kylää piinasi valtava ja voittamaton demoni. Eräänä päivänä kylään saapui sattumalta nuori mies, jolla oli esi-isiltään peritty taikasapeli. Nuori mies taisteli demonia vastaan ja voitti. Ilmaistakseen kiitollisuutensa kyläläiset antoivat miehelle kultaa sisältävän punaisen paketin. Kyläläiset kokivat itsensä siunatuiksi, kun tämä mies joutui heidän kyläänsä ja pelasti heidät, ja he toivoivat lahjan antaessaan myös miehen tulevan siunatuksi. Tästä käsitteestä muodostui perinne siunata muita antamalla onnea toivottavia punaisia kirjekuoria.

## Lähteet

## Aiheesta muualla
Alarcosin taistelu

**Alarcosin taistelu** vuonna 1195 oli viimeinen almohadien saama suuri voitto Pyreneiden niemimaan kristityistä kuninkaista. Kastilian kuninkaan Alfonso VIII:n johtama kristitty armeija kärsi hirveän tappion kalifi al-Mansurin johtamia saraseeneja vastaan. Kalifi ei kuitenkaan käyttänyt tilannetta hyväkseen, vaan palasi Sevillaan ja lopulta Marokkoon, ja lopullinen välien selvittely niemimaan herruudesta jäi odottamaan Las Navas de Tolosan taistelua vuonna 1212.

## Lähteet
*
*

### Viitteet
Hackman (sukunimi)

**Hackman** on muun muassa seuraavien henkilöiden sukunimi:

* Hackman (suku)
* Alfred Hackman (1864–1942), suomalainen arkeologi
* Camilla Hackman-Uski (s. 1959), suomalainen nopeuslaskija
* Fredrik Hackman (1874–1925), kauppaneuvos
* Gene Hackman (1930–2025), yhdysvaltalainen näyttelijä
* Henry Hackman (1876–1950), vuorineuvos
* Herrick Hackman (1902–1984), Henry Hackmanin poika, teollisuusneuvos
* Johan Fredrik Hackman (1801–1879), kauppaneuvos, Johan Friedrich Hackmanin poika
* Johan Friedrich Hackman (1755–1807), saksalais-suomalainen kauppias, Hackmanin kauppahuoneen (nyk. teollisuuskonsernin) perustaja
* Julius Fredrik Hackman (1832–1933), kenraaliluutnantti Venäjän keisarillisessa armeijassa, Johan Fredrik Hackmanin poika
* Marie Hackman (1776–1865), Johan Hackmanin vaimo, johti kauppahuonetta 50 vuotta
* Marika Hackman (s. 1992), englantilainen laulaja, multi-instrumentalisti ja lauluntekijä
* Oskar Hackman (1868–1922), suomalainen valtiopäivämies
* Victor Hackman (1866–1941), suomalainen geologi
* Walter Leopold Victor Hackman (1916–2001), suomalainen museonjohtaja ja hyönteistieteilijä, Victor Hackmanin poika
* Wilhelm Hackman (1842–1925), suomalainen kauppaneuvos, Hackman & Co:n pääjohtaja
* Woldemar Hackman (1831–1871), suomalainen liike- ja valtiopäivämies, Johan Fredrik Hackmanin poika

; Entisenä nimenä
* Erkki Hakamies (vuoteen 1926 *Hackman*, 1913–1998), yritysjohtaja, kauppaneuvos
* Reino Hakamies (vuoteen 1928 *Hackman*, 1917–1971), suomentaja
2000 Herschel

**2000 Herschel** on päävyöhykkeen asteroidi Marsin ja Jupiterin välisellä vyöhykkeellä. Asteroidin löysi J. Schubart vuonna 1960.  Ennen nimeämisestä se tunnettiin väliaikaisella tunnuksella **1960 OA**.

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin absoluuttinen magnitudi (H) on  ja sen läpimitta on noin . Asteroidin pyörähdysaika akselin ympäri on  ja sen spektrityyppi on S-tyyppiä.

Asteroidi on nimetty William Herschelin (1738-1822) mukaan.

## Katso myös
*YORP-ilmiö

## Lähteet
*JPL Small-Body Database Browser: 2000 Herschel (1960 OA) 
* 
*ABSOLUTE MAGNITUDE (H) 

### Viitteet
Kosmokset

**Kosmokset** eli **kosmoskukat** (*Cosmos*) on asterikasvien heimoon kuuluva kasvisuku. Siihen kuuluu 35 lajia, joita kasvaa alkuperäisenä Amerikan mantereella Yhdysvaltojen keskilännestä Argentiinaan. Joitakin niistä viljellään yksivuotisina koristekasveina.

## Lajit
* suklaakosmos (*Cosmos atrosanguineus*)
* punakosmos eli punakosmoskukka (*Cosmos bipinnatus*)
* *[[Cosmos carvifolius]]*
* *[[Cosmos caudatus]]*
* *[[Cosmos concolor]]*
* *[[Cosmos crithmifolius]]*
* *[[Cosmos deficiens]]*
* *[[Cosmos diversifolius]]*
* *[[Cosmos intercedens]]*
* *[[Cosmos jaliscensis]]*
* *[[Cosmos juxtlahuacensis]]*
* *[[Cosmos landii]]*
* *[[Cosmos linearifolius]]*
* *[[Cosmos longipetiolatus]]*
* *[[Cosmos mattfeldii]]*
* *[[Cosmos mcvaughii]]*
* *[[Cosmos modestus]]*
* *[[Cosmos montanus]]*
* *[[Cosmos nelsonii]]*
* *[[Cosmos nitidus]]*
* *[[Cosmos ochroleucoflorus]]*
* *[[Cosmos pacificus]]*
* *[[Cosmos palmeri]]*
* *[[Cosmos parviflorus]]*
* *[[Cosmos peucedanifolius]]*
* *[[Cosmos pringlei]]*
* *[[Cosmos pseudoperfoliatus]]*
* *[[Cosmos purpureus]]*
* *[[Cosmos ramirezianus]]*
* *[[Cosmos scabiosoides]]*
* *[[Cosmos schaffneri]]*
* *[[Cosmos sessilis]]*
* *[[Cosmos sherffii]]*
* *[[Cosmos steenisiae]]*
* keltakosmos eli keltakosmoskukka (*Cosmos sulphureus*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Cosmos''
* Suomen Lajitietokeskus: Kosmokset – ''Cosmos''
Viimiseen hengenvetoon

**Viimiseen hengenvetoon** on rap-artisti Hannibalin kolmas sooloalbumi. Sen julkaisivat yhteistyössä Joku Roti ja Monsp 9. marraskuuta 2011. Albumi on jatko-osa Hannibalin edelliselle sooloalbumille *[[Ad Portas]]ille* ja se on Hannibalin mukaan viimeinen *Hannibal & Joku Roti Mafia* -nimellä julkaistava äänite. Albumi nousi julkaisuviikollaan (46/2011) Suomen virallisen listan 35. sijalle. Albumin kappaleesta "Poliittista räppiä" julkaistiin musiikkivideo huhtikuun lopulla 2012.

## Kappaleet
# 
# 
# 
# 
# 
# 
# 
# 

## Tuotanto
* Joku Roti Mafia: 1
* Ilari Autio: 2, 5
* Ilari Autio & Jarno Laaksonen: 3
* Tuomobeats: 4
* Janne Hast, Tykopaatti & Ville Rauhala: 6
* James Mtume & Joku Roti Mafia: 7
* Bertolt Brecht & Kurt Weill: 8

## Arvostelut
* Redrum-187: 

## Lähteet
Selman Waksman

**Selman Abraham Waksman** (22. heinäkuuta 1888 Nova Pryluka, Kiovan kuvernementti, Venäjän keisarikunta; nyk. Lypovetsin piiri, Vinnytsjan alue, Ukraina – 16. elokuuta 1973, Massachusetts, Yhdysvallat) oli ukrainalaissyntyinen, vuonna 1910 valtionstipendin voitettuaan Yhdysvaltoihin muuttanut amerikanjuutalainen biokemisti ja tutkija. Hän suoritti kandidaatin tutkinnon vuonna 1915 pääaineenaan maatalous Rutgers Collegesta ja maisterin tutkinnon 1916. Hän väitteli vuonna 1918 Kalifornian yliopistosta pääaineenaan biokemia. Hän sai nimityksen Rutgersin yliopiston apulaisprofessoriksi vuonna 1925 ja mikrobiologian professoriksi vuonna 1930.

Waksman sai lääketieteen Nobelin vuonna 1952, hänen tutkimustyönsä 1940-luvun alussa tuotti muun muassa aktinomykeeteistä eristetyn streptomysiinin, tuberkuloosiin tehoavan lääkkeen. Waksman antoi mikrobeista löytyneille bakteereja hävittäville aineille nimen antibiootti. Hän etsi aktiivisesti sellaisia antibiootteja, jotka vaikuttaisivat niin kutsuttuihin gram-negatiivisiin bakteereihin.

Penisilliini oli löytynyt aikaisemmin, mutta sen keksijä Alexander Fleming pystyi tuottamaan tarpeellisia määriä vasta yhteistyössä amerikkalaisten kanssa 1940-luvulla. Siten toisiaan täydentävät gram-positiivisiin bakteereihin vaikuttava penisilliini ja gram-negatiivisiin bakteereihin vaikuttava streptomysiini tulivat lähes samaan aikaan käyttöön ja niitä ruvettiin käyttämään myös yhdistelmähoitona. Streptomysiinin ovat myöhemmin korvanneet vähemmän haittoja aiheuttavat samaan aminoglykosidiryhmään kuuluvat antibiootit.

Waksmanin tutkimustyö oli tärkeä tuberkuloosin hoidossa, sillä streptomysiini oli ensimmäinen tuberkuloosiin tehoava antibioottinen lääke. Sitä alettiin käyttää yhdistelmähoitona myöhemmin. Sitä yhdisteltiin para-aminosalyyliin (PAS) sekä isoniatsidiin (INH). Isoniatsidi tuli käyttöön viimeisimpänä (1952). 

## Lähteet
* J. Wickström: *Tarttuvat taudit* (laitoksen 5. uudistettu p., (s. 58) Suom. Leena Tuuteri, SHKS-WSOY, 1970

### Viitteet
Slaavittaren jäähyväiset

**Slaavittaren jäähyväiset** () on venäläinen marssi, jonka sävelsi Tamboviin 1912–1913 sijoitetun 7. täydennysratsuväkirykmentin esikuntatrumpetisti Vasili Ivanovitš Agapkin (1884–1964) sotilasvaskipuhallinorkesterille. Instrumentaalisävelmästä tuli suosittu jo ensimmäisen Balkanin sodan aikana. Laulun sanoissa kerrotaan sotaan junalla lähtevistä sotilaista ja heille jäähyväisiä asemalla jättävistä slaavittarista. Sävelmästä tuli suosittu Venäjän keisarikunnan ja venäläisyyden vertauskuva. Sävellyksen levytti ensimmäistä kertaa Ekstrafon  kesällä 1915 Kiovassa.

Suomessa tunnettu työväenlaulu Vapaa Venäjä on tehty samaan säveleen.

Laulun uskotaan perustuvan Venäjän–Japanin sodan aikaiseen kiellettyyn lauluun *Ah, miksi meidät värvättiin sotilaiksi* ().  Sävelmässä oli kaksi osaa. Agapkin vei työnsä sotilaskapellimestari, säveltäjälle ja sovittajalle, Jakov Borodinille, jota sävellys miellytti. Yhdessä Agapkin ja Borodov tekivät sävelmään kolmannenkin osan. 

Laulu on marssin muotoinen jäähyväislaulu, mutta siihen on sävelletty tätä poliittisempiakin sanoituksia, jotka korostavat Venäjän voimaa.

Yksi tällainen on irkutskilaisen A. Mingalevan versio. 

Venäjän federaation presidentti Vladimir Putinia tervehdittiin maaliskuussa 2001 Soulissa Venäjän federaation ja Korean tasavallan kansallishymnien jälkeen kolmanneksi *Slaavittaren jäähyväisillä*. Sävelmästä on uusin sanoituksin Sergei Bodrovin 1996 ilmestyneen sodanvastaisen *Kaukasuksen vanki* -nimisen elokuvan teemasävelmä.

## Lähteet
Medina de Rioseco

**Medina de Rioseco** on noin 5 000 asukkaan kaupunki Kastilia ja Leónin itsehallintoalueella Valladolidin maakunnassa Espanjassa. Se sijaitsee noin 40 kilometrin päässä maakunnan pääkaupungista Valladolidista ja noin 230 kilometrin päässä Madridista. Espanjan kapinaan kuulunut Medina de Riosecon taistelu käytiin kaupungissa vuonna 1808.

## Kuvia


IglesiaDeSantaMaríaDeMediaVillaMedinaDeRioseco20100114202440SAM 2302.jpg|Iglesia de Santa María de Mediavilla
Medina de Rioseco Ayuntamiento ni.jpg|Kaupungintalo
Medina de Rioseco Puerta de Zamora ni.jpg|Puerta de Zamora
Medina de Rioseco - San Francisco 09.jpg|Convento de San Francisco



## Lähteet

## Aiheesta muualla
Kaplan

**Kaplan** voi viitata johonkin seuraavista:
## Henkilöt
Kaplan on muun muassa seuraavien henkilöiden sukunimi:
* Anatoli Kaplan (1902/1903–1980), venäläinen taidemaalari ja taidegraafikko
* Andreas Kaplan (s. 1977), saksalainen markkinointitieteen ja sosiaalisen median professori
* Ariel Kaplan (s. 1994), australialainen näyttelijä, laulaja ja tanssija
* Faina Kaplan (1883–1918), venäläinen sosialistivallankumouksellinen
* Hamit Kaplan (1933–1976), turkkilainen painija ja olympiavoittaja
* Jonathan Kaplan (1947–2025), yhdysvaltalainen elokuvaohjaaja
* Jeffrey Kaplan (1954–2025), yhdysvaltalainen uskonnollisen väkivallan ja äärioikeistolaisuuden tutkija
* Josef Kaplan (1903–1978), suomalainen jääpalloilija ja sisätautilääkäri
* Juliette Kaplan (1939–2019), englantilainen näyttelijä
* Justin Kaplan (1925–2014), yhdysvaltalainen kirjailija
* Kid Kaplan (1901–1960), yhdysvaltalainen nyrkkeilijä
* Louise J. Kaplan (1929–2012), yhdysvaltalainen psykoanalyytikko ja kirjailija
* Morton Kaplan (1921–2017), yhdysvaltalainen kansainvälisen politiikan tutkija
* Neil Kaplan (s. 1967), yhdysvaltalainen koomikko ja ääninäyttelijä
* Mehmet Kaplan (s. 1971), turkkilais-ruotsalainen poliitikko ja ministeri
* Robert S. Kaplan (s. 1940), yhdysvaltalainen taloustieteilijä
* Saul Kaplan (1912–1997), yhdysvaltalainen säveltäjä
* Viktor Kaplan (1876–1934), itävaltalainen insinööri, Kaplan-turbiinin keksijä

## Muut merkitykset
Kaplan-turbiini, potkurityyppinen vesiturbiini

## Lähteet
Dabangg

**Dabangg** (suomeksi ”Rohkea”) on Abhinav Singh Kashyapin ohjaama intialainen toimintaelokuva vuodelta 2010. Se rikkoi ennätyksiä ja oli vuoden menestynein Bollywood-elokuva. Elokuva voitti monia palkintoja, muun muassa National Film Awards -palkinnon ja viisi Filmfare Awards -palkintoa.

## Näyttelijät

## Musiikki
Elokuvan musiikin sävelsivät Sajid-Wajid ja Lalit Pandit.

### Soundtrack

## Palkintoja
* National Film Awards
** Paras populaarielokuva

* Filmfare Awards
** Paras elokuva
** Paras naistulokas – Sonakshi Sinha
** Paras musiikki – Sajid-Wajid, Lalit Pandit
** Paras naislaulaja – Mamta Sharma (”Munni Badnaam Hui”)
** Paras toiminta – Vijayan Master

* International Indian Film Academy Awards
** Paras elokuva
** Paras naistulokas – Sonakshi Sinha
** Paras roisto – Sonu Sood
** Paras musiikki – Sajid-Wajid, Lalit Pandit
** Paras mieslaulaja – Rahat Fateh Ali Khan (”Tere Mast Mast Do Nain”)
** Paras naislaulaja – Mamta Sharma (”Munni Badnaam Hui”)
** Paras käsikirjoitus – Abhinav Singh Kashyap, Dilip Shukla
** Paras koreografia – Farah Khan (”Munni Badnaam Hui”)
** Paras toiminta – Vijayan Master
** Paras uudelleenäänitys – Leslie Fernades

## Jatko-osa
*[[Dabangg 2]]* sai ensi-iltansa 21. joulukuuta 2012. Salman Khan ja Sonakshi Sinha jatkoivat päärooleissa.

## Uudelleenfilmatisoinnit
Vuonna 2011 sai ensi-iltansa *Dabanggin* tamilinkielinen uudelleenfilmatisointi *[[Osthe]]* ja vuonna 2012 telugunkielinen uudelleenfilmatisointi *[[Gabbar Singh]]*.

## Lähteet

## Aiheesta muualla
* Virallinen sivusto  
* 
*
Forever Blue

**Forever Blue** on Blue Systemin studioalbumi vuodelta 1995. Tyyllillisesti se jatkaa uskollisesti edellisen albumin eurodance linjaa. Albumin tunnetuin kappale lienee sen aloituskappale, *Laila*. Kappale *Marvin's Song* on omistettu Dieterin pojalle, Marvin Benjaminille.

## Kappaleet
# "Laila" - 3:27
# "I Wanna Smile" - 3:54
# "Baby Jealousy" - 3:44
# "Taxi Girl" - 3:57
# "All What I Need" - 3:44
# "Marvin's Song" - 3:41
# "Love Is Not a Tragedy" - 3:32
# "Here I Go Again" - 3:25
# "Une Chambre Pour La Nuit" - 3:23
# "It's Ecstasy" - 3:35
# "It's More" - 4:15
Uskontotieteen maastot ja kartat

**Uskontotieteen maastot ja kartat** on Veikko Anttosen vuonna 2010 ilmestynyt uskontotieteen kirja. Teos on koottu aiemmin vuosina 1987–2007 ilmestyneiden tekstien pohjalta. 

## Lähteet

## Aiheesta muualla
* Jouni Huhtanen: Suunnistusta ajassa ja kulttuurissa. Agricola 11.10.2010.
Missä sielu sijaitsee?

**Missä sielu sijaitsee? Psyykkisen toiminnan hermostollinen perusta** on Timo Järvilehdon vuonna 1987 ilmestynyt kirja. Teoksen on julkaissut Pohjoinen-kustantamo Prometheus-tiedesarjassa. 

## Lähteet
Maxwell (yksikkö)

**Maxwell** (Mx) on vanhan Cgs-järjestelmän mukainen magneettivuon yksikkö. Se on nimetty skotlantilaisen James Clerk Maxwellin mukaan. 

Nykyisin käytettävän SI-järjestelmän mukainen yksikkö on Weber.  1 Mx = 1 G × cm2 = 10-8 Wb. 

## Kirjallisuutta
*
Kristína Kučová

**Kristína Kučová** (s. 23. toukokuuta 1990 Bratislava) on slovakialainen tennispelaaja. Parhaimmillaan hän on ollut kaksinpelissä WTA-listan sijalla 71 syyskuussa 2016. Hän on voittanut urallaan viisi ITF-turnausta kaksinpelissä ja neljä turnausta nelinpelissä.

Junioriurallaan Kučová oli rankingissa parhaimmillaan kolmantena. Vuonna 2007 hän voitti sijoittamattomana pelaajana Yhdysvaltain avointen tyttöjen kaksinpelin. Puolivälierässä hän voitti ykköseksi sijoitetun Anastasija Pavljutšenkovan ja loppuottelussa toiseksi sijoitetun Urszula Radwańskan.

Grand Slam -turnauksissa Kučová on päässyt parhaimmillaan toiselle kierrokselle Wimbledonissa 2009 voitettuaan ensimmäisellä kierroksella Aiko Nakamuran. Toisella kierroksella hän hävisi 17:nneksi sijoitetulle Amélie Mauresmolle.

Myös hänen siskonsa Zuzana Kučová on tennispelaaja.

## Lähteet

## Aiheesta muualla
* 
*
Immortal (Michael Jacksonin albumi)

**Immortal** on yhdysvaltalaisen laulajan Michael Jacksonin soundtrack-albumi, joka julkaistiin 21. marraskuuta 2011. Albumi perustuu kanadalaisen viihdeyrityksen Cirque du Soleilin syksyllä 2011 aloittamaan kiertueshow'hun Michael Jackson: The Immortal World Tour. Albumi sisältää uudelleensovitettuja versioita Jacksonin hittikappaleista, mash-upeja sekä ennenjulkaisemattomia studio-otoksia, kuten vaihtoehtoisen version kappaleesta ”ABC” ja kuoron, jonka Jackson oli äänittänyt kappaleeseen ”They Don’t Care About Us”. Albumista julkaistiin sekä tavallinen että laajempi kaksilevyinen deluxe-versio.

Albumilta julkaistiin 1. marraskuuta 2011 singlenä Immortal Megamix: ”Can You Feel It”&nbsp;/&nbsp;”Don’t Stop ’til You Get Enough”&nbsp;/&nbsp;”Billie Jean”&nbsp;/&nbsp;”Black or White” (Immortal Version).

## Kappaleluettelot
### Immortal

### Immortal Deluxe Edition
;Levy 1

;Levy 2

## Listasijoitukset

## Lähteet

## Aiheesta muualla
* Immortal Discogsissa
Bruce Beutler

**Bruce Alan Beutler** (s. 29. joulukuuta 1957 Chicago, Illinois) on yhdysvaltalainen immunologi. Hän jakoi Jules Hoffmannin ja Ralph M. Steinmanin kanssa vuoden 2011 Nobelin fysiologian tai lääketieteen palkinnon.

## Elämä
Beutler syntyi Chicagossa 1957. Hän väitteli tohtoriksi Chicagon yliopistosta 1981 ja suoritti 1981–1983 lääketieteellistä harjoittelua University of Texas Southwestern Medical Centerissä (UT Southwestern). Beutlerista tuli 1983 Rockefeller-yliopiston tutkija ja nousi siellä dosentiksi 1985. Samaan aikaan hän toimi myös yliopiston sairaalan apulaislääkärinä. Beutler palasi Dallasiin 1986, kun hänestä tuli UT Southwesternin kansainvälisen lääketieteen osaston dosentti. Apulaisprofessoriksi Beutler nousi 1990 ja professoriksi 1996.

Beutlerin tutkimusryhmä havaitsi 1998, että hiirillä, jotka pystyivät vastustamaan lipopolysakkaridia (LPS), oli mutaatio geenissä, joka muistutti kärpästen Toll-geeniä. LPS-reseptori sai nimekseen Tollin kaltainen reseptori, ja havainto osoitti, että hedelmäkärpäset ja nisäkkäät käyttävät samantapaisia molekyylejä luonnollisen immuniteetin aktivoimiseksi.

Beutler siirtyi 2000 Scrippsin tutkimusinstituutin palvelukseen. Beutler jakoi vuonna 2011 Nobelin lääketieteen palkinnon. Hänen ja Hoffmannin työn ansiosta on löytynyt ihmiseltä monia Tollin kaltaisia reseptoreita.

## Lähteet

## Aiheesta muualla
Sesil Karatantševa

**Sesil Karatantševa** (s. 8. elokuuta 1989 Sofia) on bulgarialainen tennispelaaja. Parhaimmillaan hän on ollut kaksinpelissä WTA-listan sijalla 35 marraskuussa 2005. Hän on voittanut urallaan seitsemän ITF-turnausta kaksinpelissä. Hän edusti Kazakstania tammikuusta 2009 lähtien, ja vuodesta 2015 taas Bulgariaa.

Karatantševa oli parhaimmillaan juniorirankingin ykkössijalla. Vuonna 2004 hän voitti Ranskan avointen tyttöjen kaksinpelin.

Grand Slam -turnauksissa Karatantševa on päässyt parhaimmillaan puolivälieriin Ranskan avoimissa 2005. Hän voitti turnauksessa muun muassa 19:nneksi sijoitetun Shinobu Asagoen ja 11:nneksi sijoitetun Venus Williamsin. Puolivälierissä hän hävisi 16:nneksi sijoitetulle Jelena Lihovtsevalle kolmessa erässä.

Vuonna 2005 Karatantševa jäi kaksi kertaa kiinni dopingin käytöstä. Kansainvälinen tennisliitto antoi hänelle kahden vuoden kilpailukiellon.

## Lähteet

## Aiheesta muualla

* Sesil Karatantševa profiili WTA:n kotisivuilla
Johan Landsberg

**Johan Landsberg** (s. 30. joulukuuta 1974 Tukholma) on ruotsalainen tennispelaaja ja -valmentaja. Parhaimmaillaan hän on sijoittunut ATP-maailmanlistalla nelinpelissä sijalle 48 ja kaksinpelissä sijalle 513. Urallaan hän voitti kaksi ATP-nelinpeliturnausta.

Hän on valmentanut Joachim Johanssonia, Simon Aspelinia ja Paul Hanleyta. Nykyisin hän valmentaa Harri Heliövaaraa.

## Nelinpeliturnausvoitot (2)

## Lähteet
* 
### Viitteet
Ilmarinen (sivistys- ja kulttuurikeskus)

**Ilmarinen** on Kiteen lukion oppilaitoskiinteistö Kiteellä.

Kiinteistö on vihitty käyttöön 1.9.2010, ja se on saanut nimensä Kiteen Puhoksessa vuonna 1833 rakennetun Suomen ensimmäisen höyrylaiva Ilmarisen mukaan. Nimi viittaa myös sivistys- ja kulttuurikeskukselle ominaiseen kulttuuriperimään sekä sopii koulumäellä oleviin muiden vesistöaiheisten ja teollisuushistoriaan liittyviin oppilaitoskiinteistöjen nimiin (Arppe, Rantala ja Ruori). Oppilaitoskiinteistössä toimivat Kiteen lukion lisäksi Keski-Karjalan kansalaisopisto, Keski-Karjalan musiikkiopisto, Kiteen kaupungin kulttuuri- ja nuorisotoimen hallinto sekä Kiteen kaupungin ruokapalvelut. Kiinteistössä on myös Kiteesali, noin 280-paikkainen, auditoriomuotoinen juhla- ja esiintymissali.

Pohjois-Karjalan rakennusalan ammatillisaatteelliset järjestöt (Pohjois-Karjalan Arkkitehdit SAFA, Pohjois-Karjalan Rakennusinsinöörit ja -arkkitehdit RIA ry, Joensuun Rakennusmestarit ja -insinöörit AMK ry ja Pohjois-Karjalan LVI-yhdistys ry) valitsivat Ilmarisen vuoden 2010 maakunnalliseksi rakennuskohteeksi. Palkinnon tarkoituksena on tuoda esille korkealaatuista suunnittelua ja rakentamista Pohjois-Karjalassa.

Sivistys- ja kulttuurikeskus Ilmarisen katuosoite on Koulutie 3, Kitee.
Puolirengas

**Puolirengas** on abstraktiin algebraan kuuluva algebrallinen rakenne, joka muistuttaa rengasta. Toisin kuin renkaassa, puolirenkaassa alkioille ei yhteenlaskun suhteen vaadita vastalukua.
## Määritelmä

**Puolirengas** on joukko *R*, joka on varustettu kahdella laskutoimituksella, binäärioperaatiolla + ja ·, eli additiivisella ja multiplikatiivisella, siten, että:

# (*R*, +) on kommutatiivinen monoidi neutraalialkiona eli nolla-alkiona 0:
## (*a* + *b*) + *c* = *a* + (*b* + *c*)
## 0 + *a* = *a* + 0 = *a*
## *a* + *b* = *b* + *a*
# (*R*, ·) on monoidi neutraalialkiona eli ykkösalkiona 1:
## (*a*·*b*)·*c* = *a*·(*b*·*c*)
## 1·*a* = *a*·1 = *a*
# Multiplikatiivinen laskutoimitus osittelee additiivisen yli:
## *a*·(*b* + *c*) = (*a*·*b*) + (*a*·*c*)
## (*a* + *b*)·*c* = (*a*·*c*) + (*b*·*c*)
# 0·*a* = *a*·0 = 0

Neljättä aksioomaa ei esiinny renkaan määritelmässä, sillä se seuraa suoraan muista renkaan aksioomista. Puolirenkaan tapauksessa näin ei kuitenkaan ole, sillä additiiviselta laskutoimitukselta ei vaadita vastalukujen olemassaoloa.

Renkaan ja puolirenkaan erona on vain se, että additiivisella laskutoimituksella varustettu joukko *R* on vain kommutatiivinen monoidi eikä kommutatiivinen ryhmä eli Abelin ryhmä.

**Kommutatiivinen puolirengas** on sellainen, jossa multiplikatiivinen laskutoimitus eli kertolasku on kommutatiivinen.

## Esimerkkejä
* Jokainen rengas on myös puolirengas.
* Renkaan ideaalit muodostavat puolirenkaan, mutta eivät rengasta ideaalien yhteen- ja kertolaskun suhteen.
* Luonnolliset luvut **N** (sisältäen nollan) ovat puolirengas tavallisen yhteen- ja kertolaskun suhteen. Tämä puolirengas on kommutatiivinen.
* Samaan tapaan myös epänegatiiviset rationaaliluvut ja reaaliluvut ovat puolirengas tavallisen yhteen ja kertolaskun suhteen. Myös nämä puolirenkaat ovat kommutatiivisia.
* *n*-x-*n* neliömatriisit ilman negatiivisia alkioita muodostavat puolirenkaan matriisien yhteen- ja kertolaskun suhteen. Yleistettynä tämä pätee myös silloin, kun neliömatriisien alkiot ovat minkä tahansa puolirenkaan *S* alkioita. Kyseinen matriisien muodostama puolirengas ei ole yleensä kommuttiivinen vaikka *S* olisikin.

## Katso myös
*Rengas

## Lähteet

## Kirjallisuutta
* 

## Aiheesta muualla
* François Baccelli, Guy Cohen, Geert Jan Olsder, Jean-Pierre Quadrat, *[http://cermics.enpc.fr/~cohen-g//SED/book-online.html Synchronization and Linearity (online version)] *, Wiley, 1992,
Rathmines

**Rathmines** ( 'Maonasin muurilinnoitus') on esikaupunki Dublinin eteläosassa, noin kolmen kilometrin päässä kaupungin keskustasta. Se alkaa tosiasiassa Grand Canalista ja yltää etelässä Rathgariin, idässä Ranelaghiin ja lännessä Harold's Crossiin.

Vuoden 2006 väestönlaskennassa alueen väkiluku oli 36&nbsp;186.

Siellä sijaitsee Irlannin maavoimien varuskunta Cathal Brugha Barracks (entinen Portobello Barracks).

## Lähteet
Syysleimu

**Syysleimu** eli **syysleimukukka** (*Phlox paniculata*) on pohjoisamerikkalainen sinilatvakasvi, joka tunnetaan koristekasvina. Suomessa se on yleinen viljeltynä, mutta harvinainen viljelykarkulaisena.

## Ulkonäkö ja koko
Syysleimu on monivuotinen, osin ruoho-, osin puuvartinen kasvi, joka kasvaa 0,5–1,5 metriä korkeaksi. Syysleimun lehdet ovat soikeat ja ruodilliset. Kukat ovat 2–3 cm leveät ja väriltään valkoiset, punaiset tai violetit lajikkeesta riippuen. Kukan teriön torvi on melko pitkä ja karvainen. 

## Lähteet

## Aiheesta muualla
* Pinkka, Lajintuntemuksen oppimisympäristö: Syysleimu (''Phlox paniculata'')
* Suomen Lajitietokeskus: Syysleimu – ''Phlox paniculata''
* ITIS: ''Phlox paniculata'' 
* United States Department of Agriculture (USDA): ''Phlox paniculata''
Sitrulliini

**Sitrulliini** (C6H13N3O3) on aminohappo, joka on tärkeä välituote ureakierrossa, aineenvaihduntareitissä, jonka avulla eläimet poistavat ammoniakkia elimistöstään. Kasveista erityisesti vesimelonit sisältävät paljon sitrulliinia.

## Biokemia
Sitrulliinia eläimet, erityisesti nisäkkäät tuottavat ureakierron yhteydessä. Ornitiinitranskarbamylaasientsyymi katalysoi ornitiinin ja karbamoyylifosfaatin välistä reaktiota, jonka tuotteena muodostuu sitrulliinia ja fosfaatti-ioni. Sitrulliini kulkeutuu mitokondrion matriisista sytosoliin ja jatkaa kierrossa eteenpäin reagoiden arginiinimeripihkahapposyntetaasin katalysoimana aspartaamihapon kanssa, jolloin muodostuu arginiinimeripihkahappoa. Eräät eliöt voivat tuottaa sitrulliinia myös arginiinista arginiinideiminaasin katalysoimana.

Sitrulliini on ei-proteinogeeninen aminohappo, eli sillä ei ole proteiinisynteesissä sitä vastaavaa geneettistä koodia. Eräiden proteiinien arginiiniaminohappoja kuitenkin muutetaan translaationjälkeisessä muokkauksessa sitrulliiniksi. Tätä deiminaatioreaktiota katalysoivat peptidyyliarginiinideiminaasientsyymit. Tämän muokkauksen tarkkaa merkitystä ei tunneta, mutta se mahdollisesti liittyy apoptoosiin, ikääntymiseen ja geenien ilmentymisen säätelyyn.

Ihmisen elimistössään kehittämiä sitrulliinivasta-aineita käytetään reumasairauksien dioagnostiikassa.

## Lähteet

## Aiheesta muualla
*DrugBank: L-Citrulline 
*Human Metabolome Database: Citrulline 
*Food Component Database (FooDB): L-Citrulline 
*Kyoto Encyclopedia of Genes and Genomes (KEGG): L-Citrulline 
*ChemBlink: L(+)-Citrulline 
*Liber Herbarum II: Sitrulliinia sisältäviä kasveja
Águila Roja: la película

**Águila Roja: la Película** (suom. punainen kotka: elokuva) on espanjalainen elokuva, joka perustuu espanjalaiseen televisiosarjaan *[[Águila roja]]* ja molemmat sijoittuvat 1600-luvun Espanjaan. Elokuvan on ohjannut José Ramón Ayerra Díaz ja se sai ensi-iltansa 20. huhtikuuta 2011. Sen budjetti oli noin 7 miljoonaa euroa. Samoin kuin televisiosarjassa on elokuvassa toimintaa, tunteita, rakkautta ja runsaasti huumoria.

Elokuvan näyttelijät ovat pääasiassa samoja kuin sarjassa, mutta heidän lisäkseen on muutamia uusia henkilöhahmoja, joita näyttelevät muun muassa Martina Klein, Antonio Molero, Marian Peña ja William Miller.

## Juoni
Kylässä järjestetään suuri tapaaminen, johon osallistuvat tuon ajan suurimmat mahtimaat: Ranska, Englanti, Portugali ja Paavi. Tämä tapaamisen koolle kutsumiseen on käytetty tekosyytä, joka on saada rauhan Espanjan Portugalin välille. Todellinen motiivi tapaamiselle on salajuoni Espanjan kuningasta vastaan. Osana tätä salajuonta kuningas Felipe IV kaapataan ja salaliiton on tarkoitus murhata hänet, jonka Aquila Roja kuitenkin estää. Englantilaisten, ranskalaisten ja portugalilaisten sotilaiden yhteinen valtausyritys täytyy myös estää.

Kaunis nainen, Beatriz (Martina Kelin) pyytää Aguila Rojan apua pelastaakseen isänsä, Lope de Villamedianan, joka on vankina eräässä linnassa. Samaan linnaan kuljetaan myös kaapattu kuningas. Tämä linna on La Muela de Consuegra (Toledo)

Salajuonen onnistumisessa tärkeä osuus on myös Marquesa de Santillanalla (Miryam Gallego). Hänen poikansa kaapataan ja näin Marquesa saadaan toimimaan kuningasta vastaan. Aquila Rojaa vastaan palkataan myös verenhimoinen kasakka ja Aguilan häntä vastaan taistellessaan Aquilan poika, Alonso, loukkaantuu ja sokeutuu. Tämä johdosta Aquila Rojana toimiva opettaja päättää luopua Aquila Rojan roolista heittää miekkansakin erääseen lampeen. Myöhemmin hän kuitenkin peruu päätöksensä ja auttaa Beatrizia ja pelastaa samalla kuninkaan.

## Näyttelijät

## Lukuja elokuvan tuotosta
Elokuvan ensi-ilta oli keskiviikkona ja ensimmäisenä viitenä päivänä sitä kävi katsomassa 269&nbsp;790 katsojaa ja se tuotti näin yli 1&nbsp;700&nbsp;000 euroa. Ensimmäisenä viikonloppuna katsojia oli 184&nbsp;368 ja tuottoa tuosta viikonlopusta tuli yli 1&nbsp;200&nbsp;000 euroa.

## Aiheesta muualla
* 
*
Bosnia ja Hertsegovinan sosiaalidemokraattinen puolue

**Bosnia ja Hertsegovinan sosiaalidemokraattinen puolue** (, SDP) on Bosnia ja Hertsegovinassa toimiva monikansallinen sosiaalidemokraattinen puolue.

Puolue on Bosnia-Hertsegovinan kommunistien liiton seuraajapuolue (Savez komunista Bosne i Hercegovine, SK BiH). Se pitää perustamisvuotenaan vuotta 1908.

Puolueen puheenjohtaja on entinen ulkoministeri Zlatko Lagumdžija.
Presidenttineuvoston kroaattiedustaja Željko Komšić kuuluu puolueeseen.

Vuoden 2010 vaaleissa puolue nousi suosituimmaksi ja vaati itselleen pääministerin paikkaa. Kroaatti- ja serbinationalistit estivät tämän ja vaativat perinteen mukaan pääministerin paikkaa kroaatille, jonka on tultava nationalistipuolueesta, ei epäkansallisesta SDP:stä.

## Lähteet

## Aiheesta muualla
* https://www.sdp.ba/
Vihreään aikaan

**Vihreään aikaan: Kirjoituksia ihmisen ekologiasta** on Yrjö Hailan kirja vuodelta 1990. Teoksen on julkaissut Tutkijaliitto. 

## Lähteet
Stranka demokratske akcije

**Stranka Demokratske Akcije** (SDA) on Bosnia ja Hertsegovinassa toimiva bosniakkien puolue.
 
Puolueen perusti toukokuussa 1990 Sarajevossa Alija Izetbegović edustamaan Bosnian muslimiväestöä. Puolueen toinen puheenjohtaja on vuodesta 2001 Sulejman Tihić.
Vuonna 2000 oppositiopuolueiden liittouma sosiaalidemokraattisen puolueen johdolla jätti SDA:n oppositioon.

Puolue on luonteeltaan konservatiivinen ja Euroopan kansanpuolueen tarkkailijajäsen.

Puolueella on sisarpuolueet Kroatiassa ja Serbiassa Sandžakissa.

## Lähteet

## Aiheesta muualla
* http://www.sda.ba/
Salibandyn naisten maailmanmestaruuskilpailut 2015

**Salibandyn naisten maailmanmestaruuskilpailut 2015** olivat historian 10. maailmanmestaruuskilpailut. Ne järjestettiin Tampereella 5.–12. joulukuuta 2015. Kansainvälisen salibandyliiton (IFF) hallitus myönsi järjestelyoikeudet Suomelle kokouksessaan Espoossa lokakuussa 2011.

Turnauksen voitti Ruotsi kaatamalla Suomen 5-4. Pronssia sai Sveitsi.

## Alkusarja
### Lohkon A sarjataulukko

### Lohkon B sarjataulukko

### Lohkon C sarjataulukko

### Lohkon D sarjataulukko

## Sijoitus- ja mitaliottelut
**Neljännesfinaalit**

**Välierät**

**Pronssiottelu**

**Loppuottelu**

## Lopputulokset
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Pistepörssi

## Lähteet

## Aiheesta muualla
* Kisojen virallinen kotisivu
David Picão

**David Picão** (18. elokuuta 1923 – 30. huhtikuuta 2009) oli brasilialainen roomalaiskatolinen piispa. Hänet vihittiin papiksi 10. lokakuuta 1948 ja nimitettiin São João da Boa Vistan hiippakunnan piispaksi 14. toukokuuta 1960. Piispaksi vihkiminen seurasi 31. heinäkuuta. Pääkonsekraattorina toimi Armando Lombardi, jota avustivat Luis do Amaral Mousinho ja Jaime Luiz Coelho.

Picão sai 10. toukokuuta 1963 nimityksen Santosin hiippakunnan koadjuuttoripiispaksi ja Thoisin titulaaripiispaksi. 21. marraskuuta 1966 hänestä tuli Santosin piispa, jona hän toimi, kunnes jäi eläkkeelle 26. heinäkuuta 2000. Hän osallistui Vatikaanin toiseen kirkolliskokoukseen.

## Lähteet
Evoluutio: Miten elämä kehittyy

**Evoluutio: Miten elämä kehittyy** on vuonna 1986 ilmestynyt oppikirja evoluutiosta. Kirjan tekijä ovat Pasi Laihonen, Jukka Salo ja Timo Vuorisalo. 

## Lähteet
Filosofian köyhyys ja rikkaus

**Filosofian köyhyys ja rikkaus: Nykyfilosofian kartoitusta** on vuonna 2001 ilmestynyt kokoelma Jaakko Hintikan kirjoituksia. Kirjan julkaisija on Art House ja teoksen ovat toimittaneet Janne Hiipakka ja Risto Vilkko. 

## Katso myös
* Ajattelun välineet ja maailmat: Kirjoituksia Jaakko Hintikan filosofiasta

## Lähteet

## Aiheesta muualla
* Sami Pihlström: Loogikko todellisuuden kimpussa. Tieteessä tapahtuu 5/2001.
* Jaakko Hintikka: Mitä tieteenfilosofiassa todella tapahtuu? . Tieteessä tapahtuu 7/2001.
Kroatian demokraattinen liitto Bosnia-Hertsegovinassa

**Kroatian demokraattinen liitto Bosnia-Hertsegovinassa** () (lyh. **HDZ BiH**) on Kroatiassa toimivan Kroatian demokraattisen liiton (HDZ) Bosnia ja Hertsegovinassa toimiva sisarpuolue. Mostarissa päämajaansa pitävä puolue on Bosnian kroaattien suurin puolue.

HDZ BiH perustettiin elokuussa 1990 Sarajevossa seuraavan vuoden monipuoluevaaleja varten. Ideologisesti se on emopuolue HDZ:n linjoilla eli kristillisdemokraattinen ja kansalliskonservatiivinen. HDZ BiH on Euroopan kansanpuolueen tarkkailijajäsen.

Dragan Čović on toiminut HDZ BiH:n puoluejohtajana vuodesta 2005.

## Lähteet

## Aiheesta muualla
* HDZ BiH
Älkää säätäkö päätänne – häiriö on todellisuudessa

**Älkää säätäkö päätänne – häiriö on todellisuudessa: Suomalaisen psykokulttuurin kritiikki** on Marko Hamilon toimittama kirja, jonka artikkelit kritisoivat kirjoittajien kokemusta vallitsevasta psykokulttuurista. Teoksen on julkaissut Ajatus-kirjat vuonna 2007. .

## Kirjoittajat
* Susanne Björkholm (s. 1967), opettaja
* Marko Hamilo (s. 1968), tiedetoimittaja
* Pasi Jaakkonen (s. 1967), toimittaja
* Janne Kivivuori (s.1967), dosentti
* Mikael Nederström (s. 1973), tutkija
* Petteri Pietikäinen (s. 1964), dosentti
* Anu Suomela (s. 1945), tutkimuspäällikkö
* Taru Taipale (s. 1973), toimittaja.

## Lähteet

## Aiheesta muualla
* Kyösti Niemelä: Valokeilassa: Mitä Freud tästä ajattelisi? *Ylioppilaslehti* 16.2.2007.
* Ulla Anttila: Jäähyväiset psykokulttuurille . *Helsingin Sanomat* 25.2.2007.
* Helena Miettinen: Älkää säätäkö päätänne – häiriö on todellisuudessa . *Keskisuomalainen* 11.9.2007.
* Jussi K. Niemelä: Murtuvatko myytit? *Skeptikko* 3/2008.
Original Six

**Original six** on nimitys kuudelle jääkiekkoseuralle, jotka muodostivat NHL-liigan 25 vuoden ajan kaudesta 1942–43 vuoden 1967 laajentumiseen. Original six -seurat ovat Boston Bruins, Chicago Blackhawks, Detroit Red Wings, Montreal Canadiens, New York Rangers ja Toronto Maple Leafs. Kaikki kuusi seuraa pelaavat vieläkin NHL:ssä.

*Original six* on terminä harhaanjohtava, sillä kuudesta seurasta todellisuudessa vain kaksi (Montréal Canadiens ja Toronto Maple Leafs) on NHL:n perustajajäseniä. NHL:ssä oli seuroja, jotka olivat aloittaneet ja lopettaneet ennen monien Original Six -seurojen perustamista. Termi tuleekin vuoden 1967 laajentumisesta, jolloin NHL:n joukkuemäärä kaksinkertaistettiin. Tällöin sarjassa oli kuusi vanhaa ja kuusi uutta seuraa.

## Original Six -seurat
Rakkauden arpa

**Rakkauden arpa** (engl. *It Could Happen to You*) on vuonna 1994 ensi-iltansa saanut, löyhästi tositapahtumiin perustuva romanttinen draamakomedia. Elokuvan on ohjannut Andrew Bergman. Elokuvan pääosia näyttelevät Nicolas Cage, Bridget Fonda, Rosie Perez, Wendell Pierce, Isaac Hayes ja Stanley Tucci.

## Juoni
Elokuvassa poliisimies Charlie Lang (Nicolas Cage) juo kupin kahvia baarissa ja huomaa, ettei hänellä ole rahaa antaa tarjoilijalle tippiä, ja hän lupaa tarjoilija Yvonnelle (Bridget Fonda) puolet mahdollisesta lottovoitostaan. Yllättäen asia saa oudon käänteen, kun hän voittaakin päävoiton, 4 miljoonaa dollaria, josta Yvonnen osuus on puolet ja aikoo pitää lupauksensa vaimonsa Murielin (Rosie Perez) vastusteluista huolimatta. Hänen saita vaimonsa ei anna hänelle anteeksi, että hän antoi rahansa ventovieraalle ihmiselle, ja Charlie huomaa lähentyvänsä Yvonnen kanssa, joka on ostanut baarin, jossa tarjoaa vähäosaisille ilmaisia lounaita. Samaan aikaan hänen vaimonsa kuluttaa voittoa sisustamalla mauttomasti heidän asuntoaan.

## Näyttelijät

Lähde: 

## Lähteet

## Aiheesta muualla
* 
* 
*